text: Brandvæsenet måtte midt om natten slukke bål midt på vejen
  01 februar 2017 kl. 05.36
  Brandfolks opgaver er alsidige. Natten til onsdag måtte Brand & Redning Sønderjylland rykke ud til et bål midt på vejen på Erlev Bjerge i Haderslev.
  Kort efter klokken 02.30 i nat fik Syd- og Sønderjyllands Politi en melding om et bål midt på vejen Erlev Bjerge i Haderslevs sydvestlige udkant.
  - Der var ingen til stede, da vi ankom - og hvad der er gået forud, ved vi ikke. Der er ingen meldinger om hverken uro eller fest i området. Brandfolkene fik hurtigt slukket det lille bål, der bestod af noget antændt papir, siger vagtchef Erik Lindholdt, Syd- og Sønderjyllands Politi, onsdag morgen til TV SYD.
  Han kan iøvrigt melde om en yderst fredelig nat i den syd- og sønderjyske politikreds.
  Natholdet gør klar til at overlade roret til friske kræfter efter en stille nat uden de større udfordringer. Dynerne kalder... #politidk
  
  🚒Mindre bål på vejen i Haderslev, slukket af HAD HSE, vi er på vej under dynerne igen😴 pic.twitter.com/8LN4881HW4
  
  
  